****

**VILKAVIŠKIO R. SŪDAVOS PAGRINDINĖS MOKYKLOS**

**DIREKTORIUS**

**ĮSAKYMAS**

**VILKAVIŠKIO R.SŪDAVOS PAGRINDINĖS MOKYKLOS SMURTO IR**

**PATYČIŲ PREVENCIJOS, INTERVENCIJOS VYKDYMO TVARKOS APRAŠO PATVIRTINIMO**

2017 m. rugsėjo 1 d. Nr. V-

Sūdava

Vadovaudamasi Lietuvos Respublikos švietimo ir mokslo ministro įsakymu ,,Dėl

rekomendacijų mokykloms dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje patvirtinimo‘‘ 2017-08-30 Nr. V-625

1. T v i r t i n u Vilkaviškio r. Sūdavos pagrindinės mokyklos smurto ir patyčių prevencijos, intervencijos vykdymo tvarkos aprašą.

2. N u r o d a u direktoriaus pavaduotojai ugdymui koordinuoti šio įsakymo vykdymą.

Direktorė Vilija Nikliauzienė

PATVIRTINTA

Vilkaviškio r. Sūdavos pagrindinės mokyklos

direktoriaus 2017 m. rugsėjo 1 d. įsakymu Nr. V-162

**VILKAVIŠKIO R.SŪDAVOS PAGRINDINĖS MOKYKLOS SMURTO IR**

**PATYČIŲ PREVENCIJOS, INTERVENCIJOS VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Smurto ir patyčių prevencijos, intervencijos vykdymo Vilkaviškio r. Sūdavos pagrindinės mokyklos tvarkos Aprašas parengtas vadovaujantis Lietuvos Respublikos švietimo ir mokslo ministro 2017m. kovo 22 d. įsakymu Nr. V-190, Smurto prevencijos įgyvendinimo mokyklose rekomendacijomis; Lietuvos Respublikos švietimo ir mokslo ministro 2017m. rugpjūčio 3 d. įsakymu Nr. V-625 Dėl rekomendacijų mokykloms dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje patvirtinimo, Lietuvos Respublikos švietimo įstatymu 2016 m. spalio18 d. Nr. XII-2685**;** Lietuvos Respublikos vaiko teisių apsaugos pagrindų įstatymu 2017 m. vasario 14 d. Nr. XIII-204.Vilkaviškio rajono savivaldybės tarybos sprendimu, dėl smurto prevencijos įgyvendinimo Vilkaviškio rajono savivaldybės mokyklose tvarkos aprašo patvirtinimo 2017 m. Rugpjūčio 25 d. Nr. B-TS-81**.**

2. Smurto ir patyčių prevencijos ir intervencijos vykdymo Vilkaviškio r. Sūdavos pagrindinėje mokykloje tvarkos aprašo (toliau – Aprašas) paskirtis – padėti mokyklos bendruomenei užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

3. Smurto ir patyčių prevencijos ir intervencijos vykdymo Aprašas nustato patyčių stebėsenos, prevencijos ir intervencijos vykdymą individualiu klasės, mokyklos, šeimos lygmeniu mokykloje.

4. Aprašas remiasi šiais principais:

4.1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

4.2. kiekvienas mokyklos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

4.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;

5. Visi mokyklos bendruomenės nariai pasirašytinai turi būti supažindinti su mokyklos smurto ir patyčių prevencijos ir intervencijos Aprašo tvarka.

5. 1. Mokiniai bei mokinių tėvai su tvarka, reglamentuota Apraše, turi būti supažindinti tėvų susirinkimų, klasių valandėlių metu.

6. Apraše vartojamos sąvokos:

6.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

6.2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

6.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

6.2.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

6.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

6.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.

6.3. patyčias patiriantis vaikas – mokinys, iš kurio yra tyčiojamasi.

6.4. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.

6.5. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).

6.6. patyčių stebėtojas – vaikas, matantis ar žinantis apie patyčias.

6.7. patyčių prevencija – veikla, skirta patyčių rizikai mažinti, imantis mokyklos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.

6.8. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

6.9. patyčių prevencijos ir intervencijos stebėsena – patyčių situacijos mokykloje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

**II SKYRIUS**

**SMURTO IR PATYČIŲ STEBĖSENA, PREVENCIJA MOKYKLOJE**

7. Patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos direktorius, Vaiko gerovės komisijos nariai, direktoriaus pavaduotojas ugdymui, klasių vadovai, o jos vykdyme dalyvauja visi mokyklos bendruomenės nariai.

8. Smurto ir patyčių prevencijos, intervencijos vykdymo tvarkos įgyvendinimą koordinuoja vadovaudamiesi mokyklos VGK darbo reglamentu, VGK sudarymo ir jos darbo organizavimo tvarkos aprašu mokyklos VGK nariai, kurie kasmet:

8.1. inicijuoja ir koordinuoja anoniminės vaikų apklausos vykdymą ir apibendrina jos rezultatus.

8.2. surenka apibendrintus duomenis iš klasių vadovų dėl mokykloje fiksuotų pranešimų apie patyčias ir atlieka jų analizę;

8.3. remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;

8.4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

8.5. teikia siūlymus mokyklos vadovui dėl patyčių prevencijos ir intervencijos priemonių įgyvendinimo , mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

8.6. individualiai dirba su smurto ir patyčių atvejais, kai vienas iš dalyvių yra suaugęs bendruomenės narys arba kai į juos kreipiasi klasės vadovas išnaudojęs numatytas pagalbos priemones;

8.7. atlieka kitus mokyklos Tvarkos apraše numatytus veiksmus.

9. Klasės vadovai kasmet išanalizuoja ir apibendrina turimus pranešimus apie patyčias, informuoja Vaiko gerovės komisijos narius, koordinuojančius vykdymo Tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III SKYRIUS**

**SMURTO IR PATYČIŲ INTERVENCIJA MOKYKLOJE**

10. Visais įtariamų ir realių patyčių atvejais kiekvienas mokyklos administracijos atstovas, pedagogas ar švietimo pagalbos specialistas, kitas darbuotojas reaguodamas ( priedas Nr.4.):

10.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus, esant elektroninėms patyčioms, (jei turi galimybę) išsaugo įrodymus;

10.2. primena vaikui, kuris tyčiojasi, mokyklos nuostatas ir mokinio elgesio taisykles;

10.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);

10.4. informuoja klasės vadovą apie įtariamas ir/ar įvykusias patyčias, elektroninių patyčių atveju, (Jei turi) pateikia išsaugotus įrodymus.

10.5. jei informuoja tiesiogiai Vaiko gerovės komisijos pirmininką, psichologą ar socialinį pedagogą apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie patyčias formą ( forma 2 priede).

11. Pastebėjus kibernetines patyčias ar gavus apie jas pranešimą:

11.1. išsaugo vykstančių kibernetinių patyčių įrodymus ir apie atvejį nedelsiant, bet ne vėliau kaip kitą darbo dieną, pateikia užpildytą pranešimo apie smurtą ir patyčias formą klasės vadovui arba administracijos atstovui (priedas Nr.2).

12. Klasės vadovas gavęs informaciją apie įtariamas ir/ar įvykusias patyčias:

12.1. išsiaiškina situaciją, nustato, ar tai patyčių atvejis;

12.2. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

12.3. užpildo pranešimo apie patyčias formą (priedas Nr. 2); ją perduoda Vaiko gerovės komisijos pirmininkui, psichologui ar socialiniam pedagogui;

12.4. toliau stebi situaciją, bendradarbiauja su Vaiko gerovės komisijos pirmininku, psichologu ar socialiniu pedagogu ir informuoja apie pokyčius.

12.5. kartojantis smurto ar patyčių situacijai, informaciją perduoda VGK pirmininkui ir pateikia visas turimas užpildytas formas ar turimą informaciją raštu;

12.6. esant sudėtingesnei situacijai, iš karto inicijuoja VGK posėdį, bei registruoja klasės patyčių registracijos žurnale (priedas Nr. 1);

13. užpildytą formą priėmęs asmuo (VGK pirmininkas, psichologas ir socialinis pedagogas, administracijos atstovas ) formą registruoja Patyčių registracijos žurnale (žurnalas laikomas VGK pirmininko kabinete):

13.1. imasi spręsti patyčių situaciją;

13.2. esant sudėtingesnei situacijai, inicijuoja mokyklos Vaiko gerovės komisijos sušaukimą.

14. Vaiko gerovės komisija įvertinusi turimą informaciją:

14.1 numato veiksmų planą (Priedas Nr. 3), supažindina su juo skriaudėją ir jo tėvus (globėjus, rūpintojus); esant poreikiui koreguoja veiksmų planą;

14.2. informuoja mokyklos direktorių apie esamą situaciją;

14.3 vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

15.1. kibernetinių patyčių atveju pateikia pranešimą interneto svetainėje adresu [www.draugiskasinternetas.lt](http://www.draugiskasinternetas.lt):

15.1.1. jei panaudota vaizdinė informacija yra viešas kibernetinėje erdvėje patyčių ir smurto atvejis:

15.1.2. jei informacija yra vieša, kuri pagal Nepilnamečių apsaugos nuo neigiamo viešosios informacijos poveikio įstatymą yra priskiriama draudžiamai skleisti informacijai.

16.1. sistemina ir analizuoja pranešimų apie patyčias, kur vienas patyčių dalyvis suaugęs bendruomenės narys, formas;

16.2. esant sudėtingam patyčių atvejui (kai kreipiasi klasės vadovas) inicijuoja Vaiko gerovės komisijos posėdį atvejui aptarti ir situacijai įvertinti;

16.3. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, psichologo, socialinio pedagogo pagalba kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus); esant poreikiui koreguoja veiksmų planą.

16.4. ypatingais atvejais (esant fiziniam smurtui), arba jei numatytas veiksmų planas teigiamo rezultato neduoda, smurto ir patyčių sustabdyti nepavyksta, informuoja mokyklos vadovą ir kreipiasi į policiją ir VTAS.

17. Vaikui pasityčiojus iš administracijos atstovo, pedagogo, švietimo pagalbos specialisto ar kito darbuotojo, asmuo pastebėjęs ir/ar įtaręs patyčias turi informuoti mokyklos direktorių, kuris imasi dokumentuose numatytų veiksmų.

18. Administracijos atstovui, pedagogui, švietimo pagalbos specialistui ar techniniam darbuotojui pasityčiojus iš vaiko, asmuo pastebėjęs ir/ar įtaręs patyčias turėtų informuoti mokyklos direktorių, kuris imasi mokyklos dokumentuose numatytų veiksmų.

19. Mokyklos direktorius, sužinojęs apie darbuotojo patiriamas patyčias arba darbuotojo tyčiojimąsi, privalo nedelsiant imtis priemonių.

20. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba.

21. Patyčias patiriančio mokinio tėvai (globėjai, rūpintojai) arba tėvai (globėjai, rūpintojai), žinantys apie klasėje vykstančias patyčias:

21.1. nedelsiant informuoja klasės vadovą ir/ar socialinį pedagogą, ir/ar administracijos atstovus apie mokinio patiriamas patyčias jiems patogiu būdu (telefonu, elektroniniu laišku, žinute dienyne ar asmeniškai);

21.2. sužinoję apie viešą patyčių kibernetinėje erdvėje panaudojus vaizdinę informaciją atvejį, ir smurtaujančio ir smurtą patiriančio nepilnamečio mokinio tėvai (globėjai, rūpintojai), privalo apie tai pranešti LR ryšių reguliavimo tarnybai pateikdami pranešimą interneto svetainėje adresu [www.draugiskasinternetas.lt](http://www.draugiskasinternetas.lt) .

**IV SKYRIUS**

**BAIGIAMOSIOS NUOSTATOS**

17. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

18. Visi mokyklos bendruomenės nariai supažindinami su Aprašu pasirašytinai.

19. Mokiniai bei mokinių tėvai su tvarka, reglamentuota Apraše, supažindinami tėvų susirinkimo, klasės valandėlių metu ir patvirtina tai savo parašu.

20. Įgyvendinant Aprašą remtis Patyčių mažinimo strategija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**KLASĖS PATYČIŲ REGISTRACIJOS ŽURNALAS**

F -fizinės

Ž - žodinės

K -kibernetinės

S -socialinės

M - mokinys

S - suaugęs bendruomenės narys

|  |  |  |  |  |  |  |
| --- | --- | --- | --- | --- | --- | --- |
| Atvejo Eil. Nr. | Data | Pranešėjo vardas, pavardė, pareigos | Smurto ir patyčių pobūdis:  F, Ž, K, S | Smurtą patiriantis asmuo  (M, S) | Smurtaujantis asmuo  (M, S) | Pastabos |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Priedas Nr. 2

**VILKAVIŠKIO R. SŪDAVOS PAGRINDINĖS MOKYKLOS**

**PRANEŠIMAS APIE PATYČIAS**

**\_\_\_\_\_\_\_\_\_\_\_\_\_\_**

Pranešimo data

Bendrieji duomenys:

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: | |
| ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);  ***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;  ***Elektroninės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).  ***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | |
| Ar yra žinomas tokio elgesio pasikartojamumas: |  |

Duomenys apie patyčių dalyvius:

|  |  |
| --- | --- |
| Vaiko, *patyrusio patyčias* vardas, pavardė, amžius, klasė: |  |
| Vaiko/-ų, *kuris tyčiojosi* vardas, pavardė, amžius, klasė: |  |
| Vaiko/-ų, *stebėjusio patyčias* vardas, pavardė, amžius, klasė: |  |

Išsamesnė informacija apie įvykį:

|  |
| --- |
|  |

Mokyklos pedagogo ar kito darbuotojo elgesys šioje patyčių situacijoje:

|  |
| --- |
|  |

Veiksmų po įvykio, planas su:

|  |  |
| --- | --- |
| Vaiku patyrusiu patyčias: |  |
| Vaiku, kuris tyčiojosi: |  |
| Stebėtojais: |  |
| Patyčių dalyvių tėvais: |  |
| Kitais mokyklos darbuotojais: |  |
| Kita (įrašyti): |  |

**Patyčių registracijos žurnale Nr. \_\_\_\_\_\_\_\_\_\_\_\_**

Priedas Nr. 3

**REAGAVIMO Į PATYČIAS IR PAGALBOS VEIKSMŲ PLANAS**

|  |  |
| --- | --- |
| **Pastebėjus patyčias** | 1. Prieiti prie skriaudžiančio vaiko ir aiškiai, tvirtu tonu liepti liautis 2. Įvertinti skriaudžiamo vaiko būklę 3. Įvardinus netinkamą elgesį, priminti, kad tokie veiksmai mokykloje netoleruojami 4. Įspėti skriaudėją apie pasekmes |
| **Su asmeniu patyrusiu patyčias** | 1. Išklausyti 2. Palaikyti 3. Informacijos surinkimas 4. Aptarti veiksmus, kaip išvengti patyčių 5. Aptarti kaip elgtis, jei patyčios kartojasi 6. Išsiaiškinti, kam vaikas norėtų, galėtų pasipasakoti apie patiriamas patyčias 7. Rekomenduoti veiklas, kuriose surastų bendraminčių 8. Stebėjimas nukentėjusio, kaip jam sekasi bendrauti klasėje, valgykloje ar kitose mokyklos vietose 9. Informuoti tėvus |
| **Su asmeniu, kuris tyčiojasi** | 1. Aiškios elgesio ribos (norima keisti jo elgesį, o ne jį patį) 2. Išklausyti, kas nutiko , kas išprovokavo tokį jo elgesį. Ramiu, nepakeltu tonu įvardinti, kad tai yra patyčios 3. Pasakyti, kad toks jo elgesys kitam asmeniui sukelia nemalonias emocijas 4. Paaiškinti, kas blogai jo elgesyje 5. Kartu išsiaiškinti, kas yra patyčios 6. Informuoti, kad kiekvienas pastebėtas patyčių atvejis bus nagrinėjamas 7. Paaiškinti jo elgesio pasekmes (mokyklos vadovų, tėvų informavimas ir pan.) |
| **Su stebėtojais** | 1. Aiškinti, kad negali likti abejingi, matydami vykstančias patyčias:   bandyti sustabdyti  nueiti į šalį  nesijuokti  pranešti suaugusiems |
| **Su patyčių dalyvių tėvais** | 1. Informuoti tėvus 2. Jei tėvai nereaguoja arba reaguoja neadekvačiai, rekomenduoti specialistų pagalbą |
| **Mokytojams** | 1. Mokytojo elgesio pavyzdys 2. Aiški mokytojo pozicija dėl patyčių 3. Darbo grupės suformavimas veiksmų koordinavimui, patyčių vertinimui 4. Informacijos rinkimas (apklausos, anketos) 5. Problemų sprendimo planavimas 6. Mokyklos bendruomenės informavimas 7. Vietų, kuriuose vyksta patyčios, stebėjimas (budėjimas pertraukų metu) |
| **Klasei (kolektyvui)** | 1. Bendras klasės taisyklių sukūrimas 2. Sistemingas netinkamo elgesio stabdymas 3. Gero elgesio skatinimas   4. Bendradarbiavimo su mokiniu , patyrusiu patyčias , skatinimas |
| **Kitiems mokyklos darbuotojams** | 1. Įsikiša įtarus ir/ar pastebėjus patyčias  2. Nutraukia bet kokius tokį įtarimą keliančius veiksmus  3. Esant elektroninėms patyčioms, (jei turi galimybę) išsaugo įrodymus |

Priedas Nr. 4

**VILKAVIŠKIO R. SŪDAVOS PAGRINDINĖS MOKYKLOS DARBUOTOJŲ VEIKSMŲ SEKA,ĮTARUS KAD MOKINYS GALIMAI PATYRĖ**

**PATYČIAS IR/ AR SMURTĄ**

**PASTEBĖJUS AR ĮTARUS PATYČIAS / SMURTĄ**

Bet kuris mokyklos darbuotojas turi nedelsiant reaguoti ir stabdyti patyčias/smurtą

Pastebėjus, kad patyčios kartojasi ir taikytos priemonės neveiksmingos, kreipiamasi į mokyklos Vaiko gerovės komisijos pirmininką

Apie įvykį pranešti klasės vadovui (arba VGK atstovui ar administracijos atstovui). Užpildo pranešimo apie patyčias formą (Priedas nr.2)

Bendrauja su patyčių dalyviais, jų tėvais , siūlo veiksmų planą.

Esant sudėtingesnei situacijai, inicijuoja Vaiko gerovės komisijos susirinkimą. Ypatingu atveju (esant fiziniam smurtui) arba jeigu numatytas veiksmų planas teigiamo rezultato neduoda, smurto ir patyčių sustabdyti nepavyksta, informuoja mokyklos vadovą ir kreipiasi bendradarbiavimo į Vaiko teisių apsaugos skyrių, policijos nuovadą.

**Vaiko gerovės Komisija imasi spręsti patyčių situaciją**

Klasės vadovas skubiai aiškinasi situaciją, kalbasi su mokiniais, jų tėvais, stebi situaciją. Registruoja klasės Patyčių registracijos žurnale .(Priedas nr.1)